"Сәлам, Актәпи!" премьерасы аншлаг белән үтте

	26, 27 октябрь 13:00 һәм 17:00 сәгатьтә - “Сәлам, Актәпи!” (“Пушистая мечта”) премьерасы узды. Ул апрель аенда узган "TAMGA" I режиссерлык лабораториясе нәтиҗәсендә сайланган эскизларның берсе. Әсәрнең авторы - Александра Сальникова, тәрҗемә - Халисә Уразова.	 “Театр кием элгечтән башлана”. Станиславскийның бу сүзләрен “Сәлам, Актәпи” туры мәгънәдә тормышка ашыра. Гардероб - сәхнәгә, фойе -тамашачылар залына әйләнә. 50 тамашачыга тәгаенләнгән спектакльдә 6 артист катнаша, аларның һәрберсе 4-5 рольдә уйный. Моның өчен тән пластикасы бик яхшы булу кирәк, дип көлә артистлар. Аларга тиз арада бер образдан икенчесенә күчәргә, тар пространствода киенеп өлгерергә кирәк. 
	---	
Кариев театры

	№ --- | 29.10.2019	


